Γ.Ν. ΠΑΜΜΑΚΑΡΙΣΤΟΣ

Συνάδελφοι,

Εδώ και 15 μήνες το Ακτινολογικό Τμήμα του νοσοκομείου μας λειτουργεί με 2 μόνο ακτινολόγους, ο ένας μάλιστα επικουρικός με απόσπαση.

Μόνο η μία ακτινολόγος γνωματεύει αξονικές, με αποτέλεσμα σε πολλές γενικές εφημερίες αν και υπάρχει αξονικός, να διακομίζονται οι ασθενείς για διενέργεια επείγουσας αξονικής σε άλλα νοσοκομεία η ιδιωτικά διαγνωστικά κέντρα, καθώς δεν εφημερεύει ιατρός για να τις γνωματεύσει.

Η κατάσταση έχει τραβήξει πολύ. Είναι απαράδεκτο να καταρτίζεται συνέχεια πρόγραμμα για ολόκληρο νοσοκομείο με 2 μόνο ακτινολόγους που είναι σε κατάσταση εξόντωσης, παρά το φιλότιμο που έχουν επιδείξει όλους αυτούς τους μήνες.

Ζητάμε για πολλοστή φορά να δοθούν μόνιμες και σοβαρές λύσεις στο πρόβλημα.

3 θέσεις ακτινολόγων έχουν προκηρυχθεί για το νοσοκομείο μας που είναι σε εκκρεμότητα και η διαδικασία έχει παγώσει λόγω εκλογών.

Παρακαλούμε να αναδείξετε για ακόμα μία φορά το φλέγον ζήτημα προς άμεση επίλυση  από τους αρμόδιους.

Με εκτίμηση

Η τριμελής επιτροπή της ΕΙΝΑΠ ΓΝ Παμμακάριστος

Παπακώστας Λάμπρος

Τσεπέτης Μανώλης

Μανιατάκου Μαρία